stanford-oval/wikipedia huggingface dataset:
การชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553
บุคคลที่เสียชีวิตและสูญหายในเหตุการณ์

ดูเพิ่ม: ศูนย์อำนวยการแก้ไขสถานการณ์ฉุกเฉิน
ในระหว่างการชุมนุม เกิดการเข้าใช้กำลังอาวุธกับผู้ชุมนุมโดยกองทัพสามครั้ง จนมีผู้เสียชีวิตนับร้อยคน บาดเจ็บนับพันคน ดังนั้น นายอภิสิทธิ์ เวชชาชีวะ จึงกลายเป็นนายกรัฐมนตรี ผู้ประกาศสถานการณ์ฉุกเฉิน จนส่งผลให้ทหารตำรวจ ใช้กำลังอาวุธสงคราม เข้าสลายการชุมนุมทางการเมือง จนส่งผลให้มีผู้เสียชีวิตมากที่สุด ในประวัติศาสตร์ไทย นับตั้งแต่หลัง พ.ศ. 2475 เป็นต้นมาด้านจำนวนผู้สูญหายมีจำนวน 3 ราย อย่างไรก็ตามมีข้อเท็จจริงปรากฏว่าผู้ชุมนุมมีอาวุธและไม่ได้ชุมนุมอย่างสงบอีกทั้งมีความพยายามใช้ศพของผู้ชุมนุมเป็นเครื่องมือต่อรองทางการเมืองให้รัฐบาลขณะนั้นรับผิดชอบด้วยการยุบสภาผู้แทนราษฎรไทย รวมทั้งมีการสนับสนุนทางการเงินจากพรรคเพื่อไทยตามคำพิพากษาศาลแพ่ง ในคดีหมายเลขดำที่ 1433/2553 โดยมีข้อมูลปรากฏดังนี้
บุคคลที่เสียชีวิตและสูญหายในเหตุการณ์ > ผู้เสียชีวิตจากการสลายการชุมนุมบริเวณสะพานผ่านฟ้าลีลาศ

ในเหตุการณ์นี้มีประชาชนเสียชีวิตอย่างน้อย 23 ราย ในจำนวนนี้ ทหารเสียชีวิต 5 ราย และชาวต่างประเทศเสียชีวิตอีก 1 รายรวมเสียชีวิต 29 ราย
| --- | --- |
 พลเรือน นายอำพล ตติยรัตน์ : ถูกกระสุนปืน  นายยุทธนา ทองเจริญพูลพร : ถูกกระสุนปืน  นายไพศล ทิพย์ลม : ถูกกระสุนปืน  นายสวาท วงงาม : ถูกกระสุนปืน  นายธวัฒนะชัย กลัดสุข : ถูกกระสุนปืน  นายทศชัย เมฆงามฟ้า : ถูกกระสุนปืน  นายวสันต์ ภู่ทอง : ถูกกระสุนปืน  นายมนต์ชัย แซ่จอง : ถูกแก๊สน้ำตา ทำให้ระบบทางเดินหายใจล้มเหลว  นายคะนึง ฉัตรเท : ถูกกระสุนปืน  นายเกรียงไกร คำน้อย : ถูกกระสุนปืน  นายบุญธรรม ทองผุย : ถูกกระสุนปืน  นายสมศักดิ์ แก้วสาน : ถูกกระสุนปืน  นายเทิดศักดิ์ ฟุ้งกลิ่นจันทร์ : ถูกกระสุนปืน  นายนภพล เผ่าพนัส : ถูกกระสุนปืน  นายสมิง แตงเพชร : ถูกกระสุนปืน  นายมานะ อาจราญ : บาดแผลจากกระสุนปืนยิงที่ศีรษะ เสียชีวิตที่สวนสัตว์ดุสิต  นายจรูญ ฉายแม้น : ถูกกระสุนปืน ที่ถนนดินสอ  นายสยาม วัฒนนุกูล : ถูกกระสุนปืน ที่ถนนดินสอ  นายบุญจันทร์ ไหมประเสริฐ : ถูกยิงที่ขาหนีบซ้าย เสียชีวิตก่อนถึงโรงพยาบาลรามาธิบดี  นางธันยนันท์ แถบทอง : ถูกสะเก็ดระเบิด  นายอนันต์ สริริกุลวาณิชย์ : ถูกกระสุนปืนที่คอ เสียชีวิตในวันที่ 15 พฤษภาคม พ.ศ. 2553  นายอนันท์ ชินสงคราม : ถูกแก๊สน้ำตา เสียชีวิตจากปอดติดเชื้อ เสียชีวิตในวันที่ 6 ตุลาคม พ.ศ. 2553  นายประชา ศรีคูณ : บาดเจ็บสาหัสเป็นอัมพาต เสียชีวิตในวันที่ 10 ตุลาคม พ.ศ. 2556 ที่อำเภอบางคนที :  ทหาร พันเอกร่มเกล้า ธุวธรรม (รองเสนาธิการ พล.ร.2 รอ.) : ถูกกระสุนปืน  พลทหารภูริวัฒน์ ประพันธ์ : ถูกกระสุนปืน  พลทหารอนุพงษ์ เมืองรำพัน : ถูกกระสุนปืน  พลทหารสิงหา อ่อนทรง : ถูกกระสุนปืน  พลทหารอนุพล หอมมาลี : ถูกกระสุนปืน ชาวต่างประเทศ นายฮิโระยุกิ มูราโมโตะ (ช่างภาพสำนักข่าวรอยเตอร์ส ชาวญี่ปุ่น) : ถูกกระสุนปืน
บุคคลที่เสียชีวิตและสูญหายในเหตุการณ์ > ผู้สูญหาย

นาย อดิลักษณ์ อินสันเทียะ
นาย อำนาจ โตฉ่ำ
ปฏิกิริยาของฝ่ายต่าง ๆ > ฝ่ายรัฐบาล

ในวันที่ 15 มีนาคม นายอภิสิทธิ์ เวชชาชีวะ นายกรัฐมนตรี ได้แถลงข่าวว่า หลังการชุมนุมผ่านมา 3 วันทุกอย่างเรียบร้อยปกติ ซึ่งผู้ชุมนุมมีการยื่นเวลาให้ตนยุบสภาภายใน 24 ชั่วโมง ตนได้เชิญหัวหน้าพรรคร่วมรัฐบาลและผู้แทนพรรคร่วมรัฐบาลมาหารือซึ่งเห็นร่วมกันว่าไม่ควรมีการยุบสภา
การย้ายมาชุมนุมที่แยกราชประสงค์สำนักนายกรัฐมนตรีได้ยื่นคำร้องขอให้ศาลไต่สวน เพื่อออกมาตรการบังคับให้ผู้ชุมนุมออกจากพื้นที่ถนนราชดำริ โดยศาลพิเคราะห์แล้วเห็นว่า ข้อเท็จจริงจากการไต่สวนฟังได้ว่าการกระทำของแกนนำทั้ง 5 และผู้ร่วมชุมนุมเป็นการปิดกั้นกีดขวางเส้นทางคมนาคมและการใช้ยานพาหนะของประชาชนทั่วไป ส่งผลกระทบต่อธุรกิจสำคัญ รวมทั้งเกิดความเดือดร้อนต่อการประกอบอาชีพ และการดำรงชีวิตของประชาชน จึงเป็นการจำกัดเสรีภาพการเดินทางของประชาชนที่จะใช้เส้นทางสาธารณะและกระทบต่อความมั่นคงภายในราชอาณาจักร เป็นการใช้สิทธิเสรีภาพการชุมนุมที่เกินกว่าขอบเขตของรัฐธรรมนูญ ปี 2550 ม.34 และ 63 บัญญัติไว้ ดังนั้นเมื่อ ผอ.รมน.โดย ผอ.ศอ.รส. รับมอบอำนาจให้ปฏิบัติหน้าที่แทน ได้อาศัยอำนาจตาม มาตรา 18 พ.ร.บ.การรักษาความมั่นคงภายในราชอาณาจักร พ.ศ. 2551 ออกข้อกำหนดและข้อประกาศห้ามแกนนำทั้งห้าและผู้ชุมนุมทั้งหมดออกจากพื้นที่ที่ชุมนุมแล้ว ข้อกำหนดและประกาศดังกล่าวจึงมีสภาพบังคับอยู่ในตัว และเมื่อมีประกาศใช้แล้วย่อมมีผลบังคับได้ทันที ไม่จำเป็นต้องมาร้องขอให้ศาลออกคำบังคับตามข้อกำหนดดังกล่าวอีก ศาลจึงมีคำสั่งให้ยกคำร้อง
ปฏิกิริยาของฝ่ายต่าง ๆ > ฝ่ายสนับสนุนการชุมนุม

ในวันที่ 14 มีนาคม นายเพียร ยงหนู ประธานสหภาพแรงงานรัฐวิสาหกิจ การไฟฟ้านครหลวง กล่าวว่ากองทัพต้องวางบทบาทอยู่บนหลักความถูกต้อง ยึดถือความยุติธรรม เพื่อเป็นที่พึ่งของประชาชนตามระบอบประชาธิปไตย ทั้งนี้ สหภาพฯออกแถลงการณ์เรียกร้องให้ พล.อ.อนุพงษ์ เผ่าจินดา ผู้บัญชาการทหารบก ไม่ให้นำกองกำลังทหารหลายกองร้อยออกปฏิบัติการเพื่อควบคุมฝูงชน เพราะจะเป็นการสร้างความหวาดกลัวให้กับประชาชน และหากมีการใช้กำลังสลายการชุมนุมด้วยวิธีรุนแรง สหภาพฯจะเข้าร่วมต่อสู้กับประชาชนทันที
สำนักข่าวเอเอฟพีรายงาน เมื่อวันที่ 9 เมษายน ว่าองค์กรผู้สื่อข่าวไร้พรมแดนออกแถลงการณ์ประณามการปิดกั้นสถานีโทรทัศน์ดาวเทียมพีเพิลแชนแนลและเว็บไซต์ 36 เว็บไซต์ของกลุ่มคนเสื้อแดง โดยระบุว่าการปิดกั้นสื่อมวลชนที่ทั้งเป็นกลางและสื่อที่มีความเห็นไปในทางเดียวกับฝ่ายค้าน ทำให้อาจเกิดความรุนแรงได้
เมื่อวันที่ 11 เมษายน นายสมชาย วงศ์สวัสดิ์ อดีตนายกรัฐมนตรี ได้ไปเยี่ยมผู้บาดเจ็บตามโรงพยาบาลต่าง ๆ โดยนายสมชาย กล่าวว่าขอเรียกร้องให้นายกรัฐมนตรีรับผิดชอบต่อเหตุการณ์ที่เกิดขึ้นจะหลีกเลี่ยงไม่ได้
วันที่ 12 เมษายน พล.อ.ชวลิต ยงใจยุทธ ประธานพรรคเพื่อไทย กล่าวถึงกรณีที่มีผู้เสียชีวิตและบาดเจ็บจากการปะทะกันของเจ้าหน้าที่ทหารและกลุ่มผู้ชุมนุมเมื่อวันที่ 10 เมษายน ว่า เหตุการณ์ที่เกิดขึ้นนั้นผู้ที่จะต้องรับผิดชอบมีคนเดียว คือ นายอภิสิทธิ์ เวชชาชีวะ นายกรัฐมนตรี เนื่องจากเป็นบุคคลที่ขาดสำนึกความเป็นผู้นำ ปฏิเสธที่จะเข้าใจถึงปัญหาของคนในชาติ ตนไม่เคยพบเห็นการใช้กำลังติดอาวุธเข้าปราบปรามประชาชน ไม่เคยเห็นความรุนแรง และกระทำอย่างขาดความสำนึกเช่นนี้
ในวันเดียวกันเวลา 19.30 น. นายจาตุรนต์ ฉายแสง อดีตรักษาการหัวหน้าพรรคไทยรักไทย กล่าวว่าขอให้กลุ่มคนเสื้อแดงเดินหน้าต่อสู้กันต่อไป วันนี้ถือว่าได้ประชาธิปไตยมาแล้ว ถึงแม้ว่าจะไม่ได้เต็มที่ทั้งหมด แต่ก็ถือว่าเป็นการต่อสู้ที่ประสบความสำเร็จไปแล้วครึ่งหนึ่ง เหลือเพียงไม่นานก็จะประสบความสำเร็จ เพื่อประเทศชาติ เพื่อคนรุ่นหลังต่อไป
เมื่อเวลา 14.20 น. นายนพดล ปัทมะ ที่ปรึกษากฎหมาย พ.ต.ท.ดร.ทักษิณ ชินวัตร อดีตนายกรัฐมนตรี ได้แจกจ่ายแถลงการณ์ของ พ.ต.ท.ดร.ทักษิณ ลงวันที่ 14 พฤษภาคม ไปยังสื่อมวลชนแขนงต่าง ๆ โดยเรียกร้องให้นายกรัฐมนตรีดำเนินการดังต่อไปนี้
ยุติการใช้เจ้าหน้าที่ทหาร และตำรวจ พร้อมอาวุธสงครามร้ายแรง ทำการสลายการชุมนุมของประชาชนโดยทันที และสั่งให้เจ้าหน้าที่กลับกรม กองที่ตั้ง
ประกาศยกเลิกสถานการณ์ฉุกเฉินที่ประกาศในทุกจังหวัด โดยทันที
เปิดการเจรจากับกลุ่มผู้ชุมนุม โดยทันทีเพื่อหาทางออกทางการเมือง โดยสันติวิธี
ร่วมเจรจาหาแนวทางปรองดองอย่างแท้จริงกับทุกฝ่ายในชาติ เพื่อให้ประเทศชาติมีประชาธิปไตย และความยุติธรรม และประเทศเดินหน้าต่อไปได้ ทั้งนี้การปรองดองต้องตั้งอยู่บนพื้นฐานของ ความยุติธรรม เมตตาธรรม และความจริงใจ
ปฏิกิริยาของฝ่ายต่าง ๆ > ปฏิกิริยาจากนานาชาติ

สหรัฐอเมริกา โดยนาย ไมค์ โทเนอร์ โฆษกกระทรวงต่างประเทศสหรัฐอเมริกา อ่านแถลงการณ์เพื่อสนับสนุนกระบวนการเจรจาเพื่อหาทางออกในวิกฤตการเมืองไทยระหว่างผู้นำฝ่ายรัฐบาลและฝ่ายเสื้อแดง และสนับสนุนการแสดงตามสิทธิในการเดินขบวนตามท้องถนนแต่ก็ได้เรียกร้องให้แกนนำฝ่ายเสื้อแดงสาบานก่อนว่าจะหลีกเลี่ยงการใช้ความรุนแรงใด ๆ ภายหลังจากเหตุการบุกรุกรัฐสภาของกลุ่มคนเสื้อแดง รัฐบาลสหรัฐฯ ได้ประณามกลุ่มผู้ประท้วง โดย นายฟิลิป โครว์ลีย์ โฆษกกระทรวงการต่างประเทศสหรัฐฯ อ่านแถลงการณ์ระบุว่า สหรัฐฯ เคารพการแสดงออกถึงสิทธิเสรีภาพ แต่การเข้าไปยังอาคารราชการ เป็นวิถีทางที่ไม่เหมาะสมสำหรับการประท้วงซึ่งทุกคนมีสิทธิในการชุมนุมและการประท้วงอย่างสงบ ซึ่งสหรัฐฯ หวังว่าความเห็นที่แตกต่างกันจะสามารถแก้ไขได้ด้วยสถาบันประชาธิปไตยและไม่ใช้ความรุนแรง
นาง ออง ซาน ซูจี ผู้นำพรรคฝ่ายค้านของพม่า วิพากษ์วิจารณ์วิกฤตการเมืองไทยว่ารัฐธรรมนูญที่ถูกเขียนโดยทหาร ทำให้รัฐบาลขาดเสถียรภาพ พร้อมวิจารณ์การรัฐประหาร พ.ศ. 2549 ว่าเป็นการยึดอำนาจ พ.ต.ท.ดร.ทักษิณ ชินวัตร อดีตนายกรัฐมนตรี ซึ่งเป็นผู้นำที่ได้รับการเลือกตั้ง
เมื่อวันที่ 14 พฤษภาคม ศูนย์สิทธิมนุษยชนเอเชียได้ส่งจดหมายเปิดผนึกให้แก่นาย อภิสิทธิ์ เวชชาชีวะ นายกรัฐมนตรีไทย เพื่อเตือนให้หยุดใช้กำลังทหารสลายการชุมนุมที่ราชประสงค์ มิเช่นนั้นแล้วนายอภิสิทธิ์จะตกเป็นผู้รับผิดชอบตามมาตรา 25 (3) (a) ของธรรมนูญกรุงโรมว่าด้วยศาลอาญาระหว่างประเทศ ในการจงใจใช้กำลังจู่โจมผู้ชุมนุมที่เป็นประชาชนโดยตรง ซึ่งการใช้กำลังกับผู้ชุมนุม นปช. ที่ราชประสงค์นั้นถือเป็นการกระทำที่ละเมิดต่อมาตราที่ 8 (2) (e) (i) ของ ธรรมนูญกรุงโรมว่าด้วยศาลอาญาระหว่างประเทศ นอกจากเรียกร้องให้นายกรัฐมนตรียกเลิกการใช้กำลังทหารปราบปรามผู้ชุมนุมแล้ว ศูนย์สิทธิมนุษยชนเอเชียยังได้เสนอให้รัฐบาลไทยกลับมาใช้วิธีการเจรจากับผู้ชุมนุม เนื่องจากไม่อยากให้เกิดเหตุการณ์ที่มีการสังหารผู้ชุมนุมเช่นวันที่ 10 เมษายน เกิดขึ้นอีกครั้งหนึ่ง
เมื่อวันที่ 16 พฤษภาคม แบรด อดัมส์ ผู้อำนวยการแห่งหน่วยงานฮิวแมนไรท์วอช ประจำนครนิวยอร์ก ชี้ว่าการประกาศใช้เขตใช้กระสุนจริงของรัฐบาลไทย เพื่อใช้ต่อสู้กับกลุ่มผู้ประท้วงคนเสื้อแดง เป็นสิ่งที่ล่อแหลมอันตราย โดยการประกาศเขตดังกล่าว ทำให้รัฐบาลไทยเสี่ยงที่จะเขยิบเข้าสู่การละเมิดสิทธิมนุษยชนของพลเรือน ซึ่งจะทำให้ทหารคิดอย่างตื้น ๆ ว่า เขตใช้อาวุธจริงก็คือเขตยิงกระสุนได้อย่างอิสระ โดยเฉพาะเมื่อความรุนแรงขยายตัว ทั้งที่พื้นที่ดังกล่าวเป็นเขตชุมชนชาวบ้าน และรัฐบาลไทยจะต้องตระหนักว่า มีประชาชนคนธรรมดาอาศัยอยู่ที่นี่ด้วย ไม่ใช่แต่เฉพาะผู้ประท้วงเท่านั้น
เมื่อวันที่ 8 มิถุนายน บริษัทการกระจายเสียงและแพร่ภาพออสเตรเลีย รายงานว่า พระบาทสมเด็จพระปรมินทรมหาภูมิพลอดุลยเดช ทรงไม่กล่าวถึงเหตุการณ์ดังกล่าวต่อสาธารณชน
ปฏิกิริยาของฝ่ายต่าง ๆ > บทบาทสังคมออนไลน์ต่อการชุมนุม

สำหรับเหตุการณ์นี้ สังคมออนไลน์ เช่น ทวิตเตอร์, เฟซบุ๊ก, แคมฟรอก, ซอฟแคช มีบทบาทอย่างมาก สำหรับการรายงานข่าวของเหตุการณ์ โดยมีการ follow นักข่าวที่อยู่ในสถานที่เกิดเหตุ ช่วยรายงานออนไลน์ ผ่านโทรศัพท์มือถือ เช่น แบล็คเบอรี่, ไอโฟน, 3Gข่าวที่ได้ก็รวดเร็วกว่าสื่ออื่นๆ และหลายข่าวมีผู้รายงานหลายคนให้เปรียบเทียบด้วย
ผลกระทบ > การเมือง

การชุมนุมของกลุ่มนปช.ในครั้งนี้ แตกต่างจากเหตุการณ์ 14 ตุลา เมื่อวันที่ 14 ตุลาคม พ.ศ. 2516 เหตุการณ์ 6 ตุลา เมื่อวันที่ 6 ตุลาคม พ.ศ. 2519 กล่าวคือผู้ชุมนุมมีการขู่ที่จะทำลายสถานที่สำคัญของประเทศ เผาทำลายสถานที่ภายในประเทศ นอกจากนั้นปรากฏข้อเท็จจริงว่ากลุ่มผู้ชุมนุมทุบรถที่ อภิสิทธิ์ เวชชาชีวะ และ สุเทพ เทือกสุบรรณ นั่งอยู่โดยหวังฆ่าบุคคลทั้งสอง จนทำให้เกิดความขัดแย้งระหว่างกลุ่มสนับสนุนประชาธิปไตยที่ไม่สนับสนุนให้ผู้ชุมนุมใช้ความรุนแรงต่อรัฐบาล กับ กลุ่มที่มีความเห็นว่ารัฐบาลไม่ว่าอย่างไรก็ตามก็ไม่ควรให้ผู้ชุมนุมซึ่งเป็นคนไทยด้วยกันบาดเจ็บหรือเสียชีวิตคนเดือนตุลา มีความเห็นแตกต่างทางการเมืองเนื่องจากมีความเชื่อที่แตกต่างกัน
ผลกระทบ > การคมนาคม

จากการชุมนุมของกลุ่ม นปช. ที่มีการรวมตัวเคลื่อนไหวปิดถนนในกรุงเทพมหานคร ส่งผลให้องค์การขนส่งมวลชนกรุงเทพ หรือ ขสมก. ประกาศหยุดให้บริการเดินรถประจำทางชั่วคราว 17 เส้นทาง และเดินรถผลัดเสริม 29 เส้นทาง จากจำนวนแส้นทางที่ให้บริการทั้งหมด 108 สายในกรุงเทพมหานคร โดยเส้นทางที่ได้รับผลกระทบ คือ ถนนพหลโยธิน (ขาเข้า) ถนนวิภาวดีรังสิต ถนนเพชรบุรี ถนนสุขุมวิท และถนนสาทรที่มุ่งเข้าสู่สีลม พร้อมทั้งแนะประชาชนเลี่ยงไปใช้เส้นทางอื่นแทน หรือทำการสอบถามเส้นทางจากโทร. 184 ซึ่งพบว่าในช่วงที่มีการชุมนุม ยอดผู้ใช้บริการปรับเพิ่มขึ้นไปอยู่ที่ 13,000 สายต่อวัน จากปกติประมาณ 8,000 สายต่อวัน
อย่างไรก็ตาม ขสมก.จะมีการประเมินสถานการณ์การชุมนุม ของกลุ่มนปช. และประชาสัมพันธ์เส้นทางผ่านสื่อมวลชนทุก 1 ชั่วโมง และยืนยันว่าสถานการณ์การชุมนุมในปัจจุบัน ขสมก.ยัง สามารถบริหารจัดการการเดินรถได้ และหากสถานการณ์คลี่คลายจะทำการเปิดเดินรถตามปกติทันที
ส่วนรถไฟฟ้า บีทีเอสนั้นต้องปิดการให้บริการประชาชนในบางสถานีระหว่างมีการชุมนุม เช่น สถานีสยาม สถานีราชดำริ และได้หยุดการให้บริการทั้งระบบในบางช่วงเวลา เนื่องจาก นายจตุพร พรหมพันธุ์ แกนนำ นปช. กล่าวว่า ถ้ามีการขนทหารมาฆ่าประชาชนทางรถไฟฟ้าจะทำให้รถไฟตกรางเป็นเรื่องง่ายมากและเจ้าหน้าที่คนไหนที่ขับรถมาส่งทหารก็จะให้คนเสื้อแดงไปจับ  ด้านรถไฟฟ้ามหานครได้ประกาศปิดประตูทางเข้าออกสถานีสีลมบริเวณสวนลุมพินีและหยุดการให้บริการในสถานีสีลมในบางช่วงเวลา และการรถไฟแห่งประเทศไทยได้เลื่อนกำหนดการทดสอบระบบรถไฟฟ้าเชื่อมท่าอากาศยานสุวรรณภูมิ ตั้งแต่วันที่ 30 เมษายน 2553 ออกไปอย่างไม่มีกำหนด จนกว่าสถานการณ์จะคลี่คลาย เนื่องจากเหตุผลด้านความปลอดภัยในการให้บริการและพื้นที่ท่าอากาศยานสุวรรณภูมิ
ผลกระทบ > เศรษฐกิจ

การย้ายมาชุมนุมกันบริเวณแยกราชประสงค์เป็นผลให้ศูนย์การค้าบริเวณโดยรอบปิดให้บริการ โดยมีการประเมินว่าจะสร้างความเสียหายมากกว่า 1,000 ล้านบาท ส่วนธุรกิจค้าปลีกได้รับความเสียหายแล้วกว่า 3,000 ล้านบาท โดยก่อนหน้ามีการชุมนุมคาดว่าธุรกิจค้าปลีกจะมียอดขยายตัวเพิ่มขึ้น 6-7 เปอร์เซ็นต์ แต่เมื่อเกิดการชุมนุมของ นปช. ตัวเลขดังกล่าวคงจะลดลงเหลือเพียง 4–5 เปอร์เซ็นต์เท่านั้น
ทางด้านการท่องเที่ยว พบว่า หลังจากการชุมนุจำนวนนักท่องเที่ยวต่างชาติที่เดินทางเข้ามาเที่ยวไทยได้ลดลง ซึ่งภายใน 1 เดือนที่มีการชุมนุมนี้รายได้ของอุตสาหกรรมการท่องเที่ยวโดยรวมหายไปแล้ว 10,000 ล้านบาท หากการชุมนุมยังยืดเยื้อต่อไปอีกหลายเดือนจะเสียหายกว่านี้อีกหลายหมื่นล้านบาท
ด้าน ดร.ธนิต โสรัตน์ รักษาการรองประธานสภาอุตสาหกรรมแห่งประเทศไทย ระบุว่า ความเสียหายจากการชุมนุมและความรุนแรงจะทำให้การท่องเที่ยว การบริการ ร้านอาหารโรงแรมภัตตาคารร้านขายของที่ระลึกเกี่ยวกับนักท่องเที่ยวตลอดจน ห้างสรรพสินค้าในพื้นที่ชุมนุมเสียหายรวมกันกว่า 35,000 ล้านบาท
ผลกระทบ > สาธารณสุข

การเจาะเลือดซึ่งเป็นกลยุทธ์หนึ่งที่กลุ่ม นปช. ใช้ในการต่อต้านรัฐบาลส่งผลกระทบต่อด้านสาธารณสุข ซึ่งจากการเก็บตัวอย่างเลือดที่มีการเทไปยังสถานที่ต่างๆ ของกลุ่มผู้ชุมนุมมาตรวจที่ห้องแล็บของโรงพยาบาลรามาธิบดี วิทยาลัยแพทยศาสตร์กรุงเทพมหานคร และวชิรพยาบาล พบเชื้อไวรัสติดต่อร้ายแรง 3 ชนิด ไวรัสตับอักเสบบี ไวรัสตับอักเสบซี และไวรัสเอชไอวี (เอดส์) อยู่ในเกณฑ์สูงกว่าปกติ จึงอาจทำให้กลุ่มผู้ชุมนุมอาจเกิดการติดเชื้อได้ง่าย โดย น.พ.สมศักดิ์ โล่ห์เลขา นายกแพทยสภา กล่าวว่า จะนำเรื่องนี้เข้าสู่การประชุมของแพทยสภาเพื่อพิจารณา ทั้งนี้ การจะเจาะเลือดจะต้องมีข้อบ่งชี้ทางการแพทย์ คงต้องพิจารณาอีกครั้งว่าเจาะเลือดเพื่ออะไรและนำไปใช้อย่างไรบ้าง ทั้งนี้ผู้ที่ได้รับผลกระทบหรือได้รับความเสียหายจากกการกระทำครั้งนี้ สามารถมาฟ้องร้องดำเนินคดีได้ คงต้องดำเนินการเอาผิดกับผู้ที่เจาะเลือด รวมถึงผู้ที่เทและสาดเลือดเจาะเลือด
ส่วนการย้ายสถานที่ชุมนุมของกลุ่ม นปช. ไปยังบริเวณแยกราชประสงค์ยังส่งผลกระทบต่อผู้มารับบริการและผู้ป่วยของโรงพยาบาลตำรวจ โดยได้รับผลกระทบด้านการเดินทางมาโรงพยาบาลที่ไม่สะดวก การใช้เสียงของกลุ่มผู้ชุมนุมซึ่งทำให้ผู้ป่วยนอนไม่หลับ โดยผู้ป่วยบางคนมีอาการอ่อนเพลียเพราะนอนพักผ่อนไม่เพียงพอ รวมทั้งผู้ป่วยและญาติรู้สึกถึงความไม่ปลอดภัย เพราะกลุ่มผู้ชุมนุมบางส่วนเข้ามาในโรงพยาบาลตำรวจ
แหล่งข้อมูลอื่น

10 ปีสลายการชุมนุมคนเสื้อแดง : มองเมษา-พฤษภา 53 ผ่านวาทกรรม “จำไม่ลง”
| ด ค กประวัติศาสตร์ไทยหลัง พ> ศ. 2544 |
| --- | --- |
พระมหากษัตริย์:  พระบาทสมเด็จพระมหาภูมิพลอดุลยเดชมหาราช บรมนาถบพิตร ฉลองสิริราชสมบัติครบ 60 ปี  เฉลิมพระชนมพรรษา 80 พรรษา  เฉลิมพระชนมพรรษา 7 รอบ  การสวรรคต  ถวายพระเพลิงพระบรมศพ  พระบาทสมเด็จพระวชิรเกล้าเจ้าอยู่หัว บรมราชาภิเษก  เฉลิมพระชนมพรรษา 6 รอบ 
นายกรัฐมนตรี:  ทักษิณ ชินวัตร การดำรงตำแหน่งนายกฯ  ครม. 54  ครม. 55  สุรยุทธ์ จุลานนท์ ครม. 56  สมัคร สุนทรเวช ครม. 57  สมชาย วงศ์สวัสดิ์ ครม. 58  อภิสิทธิ์ เวชชาชีวะ การดำรงตำแหน่งนายกฯ  ครม. 59  ยิ่งลักษณ์ ชินวัตร ครม. 60  ประยุทธ์ จันทร์โอชา ครม. 61  ครม. 62  เศรษฐา ทวีสิน ครม. 63  แพทองธาร ชินวัตร ครม. 64 
การเลือกตั้งทั่วไป:  2544  2548  2549โมฆะ  2550  2554  2557โมฆะ  2562  2566 
การประท้วง:  2548–49 พันธมิตรฯ  2551 พันธมิตรฯ  2552 นปช.  2553 นปช.  การสลายการชุมนุม  2556–57 กปปส.  นปช.  2563–64 กลุ่มราษฎร 
รัฐประหาร:  2549 คปค.  คมช.  2557 คสช. 
รัฐธรรมนูญ:  2540  2549ชั่วคราว  2550 ประชามติ  2557ชั่วคราว  2560 ประชามติ 
ความขัดแย้ง:  ความไม่สงบในชายแดนภาคใต้ เหตุการณ์กรือเซะ  กรณีตากใบ  กรณีพิพาทพรมแดนไทย–กัมพูชา 
เหตุการณ์:   เหตุการณ์สึนามิ พ.ศ. 2547   มหาอุทกภัย พ.ศ. 2554  การระบาดทั่วของโควิด-19 
← ประวัติศาสตร์ไทย (พ.ศ. 2516–2544)
ขบวนรถของกลุ่มผู้ชุมนุมบริเวณสี่แยกคลองตัน
การเคลื่อนขบวนทั่วกรุงเทพมหานคร
กลุ่มผู้ชุมนุมแสดง ตีนตบ
กลุ่มผู้ชุมนุมบริเวณห้างมาบุญครอง
บรรยากาศการจุดเทียนและวางพวงมาลัย บริเวณที่เกิดเหตุ เพื่อรำลึกถึงผู้เสียชีวิตในคืนวันที่ 10 เมษายน เมื่อวันที่ 11 เมษายน
ความไม่สงบที่เชียงใหม่ เมื่อวันที่ 19 พฤษภาคม
ความไม่สงบที่เชียงใหม่ เมื่อวันที่ 19 พฤษภาคม
ความไม่สงบที่เชียงใหม่ เมื่อวันที่ 19 พฤษภาคม
MRT ประกาศปิดสถานีสีลมและสถานีลุมพินี
บรรยากาศกรุงเทพมหานคร วันที่ 19 พฤษภาคม
โรงเรียนวัดบางหญ้าแพรก

| โรงเรียนวัดบางหญ้าแพรก   (สมุทรปราการ) Bangyapeark School (B> P.S).ที่ตั้ง |
| --- | --- |
เลขที่ 16 บางหญ้าแพรก  พระประแดง สมุทรปราการ 10130
ข้อมูล
ชื่ออื่น: บ.พ. (B.P.)
ประเภท: ประถมศึกษา
คำขวัญ: สิกขากาโม ภวํ โหติ (ผู้ใฝ่ในการศึกษาเป็นผู้เจริญ)
สถาปนา: วันที่ 7 ตุลาคม พ.ศ. 2476
ผู้ก่อตั้ง: คุณเหลือ  นนทวาทิตย์
หน่วยงานกำกับ: กระทรวงศึกษาธิการ
รหัส: 1011570030
ระดับชั้น: ประถมศึกษาปีที่ 1 - 6
จำนวนนักเรียน: 809 คน
ห้องเรียน: 3 อาคาร 2 หอประชุม
พื้นที่: 4 ไร่ 3 งาน 13 ตารางวา
สี:    น้ำตาล-เหลือง
เพลง: มาร์ชบางหญ้าแพรก (March B.P.)
โรงเรียนวัดบางหญ้าแพรก (สมุทรปราการ) (อังกฤษ: Bangyapeark School) ตั้งอยู่หมู่ที่ 16 ต.บางหญ้าแพรก อ.พระประแดง จ.สมุทรปราการ เปิดทำการสอนตั้งแต่ชั้นประถมศึกษาปีที่ 1-6
ประวัติโรงเรียน

โรงเรียนวัดบางหญ้าแพรกก่อตั้งขึ้นเมื่อวันที่ วันเสาร์ ที่ 7 ตุลาคม พ.ศ. 2476 ตั้งอยู่หมู่ที่ 16 ตำบล บางหญ้าแพรก อำเภอ พระประแดง จังหวัดสมุทรปราการ มีเนื้อที่ทั้งสิ้น 4 ไร่ 3 งาน 13 ตารางวา ทั้งนี้เป็นที่ดินโดยวัดบางหญ้าแพรก เปิดทำการเรียนการสอนครั้งแรกใช้ศาลาการเปรียญเป็นสถานที่เรียน โดยทำการสอนตั้งแต่ชั้นประถมศึกษาปีที่ 1 - 4 โดยมีนายเหลือ นนทวาทิตย์ เป็นครูใหญ่คนแรก  และในปี พ.ศ. 2511 ได้เปิดทำการสอนชั้นประถมศึกษาปี่ที่ 5-6
เกี่ยวกับโรงเรียน

ปัจจุบัน โรงเรียนวัดบางหญ้าแพรกเปิดทำการสอนตั้งแต่ชั้นอนุบาล 1 - ชั้นประถมศึกษาปีที่ 6 มีข้าราชการครู 26 คน ครูอัตราจ้าง 5 คน นักการภารโรง 1 คน มีนักเรียนทั้งสิ้น 667 คน ผู้ปกครองส่วนใหญ่มีรายได้จากการประกอบอาชีพรับจ้าง ในบริษัท โรงงานอุตสาหกรรม และงานธุรกิจอิสระ สภาพการคมนาคมใช้ถนนเทศบาลสำโรงใต้ 21 ซึ่งเชื่อมต่อจากถนนปู่เจ้าสมิงพราย และ สะพานภูมิพล 2 เชื่อมระหว่างตำบลทรงคนองกับตำบลบางหญ้าแพรก อำเภอพระประแดง จังหวัดสมุทรปราการ
อักษรย่อของโรงเรียน บ.พ.
สีประจำโรงเรียน น้ำตาล-เหลือง
พุทธพจน์ประจำโรงเรียน “สิกขากาโม ภวํ โหติ” ซึ่งแปลว่า “ผู้ใฝ่ในการศึกษาเป็นผู้เจริญ”
คำขวัญประจำโรงเรียน ”เพียรศึกษา มารยาทดี มีวินัย”
ปรัชญาโรงเรียน ”โรงเรียนทันสมัย สร้างวิสัยทัศน์ครู มุ่งสู่มาตรฐาน ประสานความร่วมมือ”
ปัจจุบันมีครู 30 คน อัตราจ้าง 3 คน
หลักสูตรการศึกษา

โรงเรียนวัดบางหญ้าแพรกเปิดทำการสอนในระดับชั้นประถมศึกษาปีที่ 1-6 ตามหลักสูตรแกนกลางการศึกษาขั้นพื้นฐานพุทธศักราช 2551 โรงเรียนวัดบางหญ้าแพรกเป็นโรงเรียนรัฐบาล กระทรวงศึกษาธิการ และสำนักงานคณะกรรมการการศึกษาขั้นพื้นฐาน สมุทรปราการ
รายวิชาภาษาไทย (ท11101 - ท16101) วิชาพื้นฐานทั้งสิ้น
รายวิชาคณิตศาสตร์ (ค11101 - ค16101) วิชาพื้นฐานทั้งสิ้น
รายวิชาวิทยาศาสตร์ (ว11101 - ว16101) วิชาพื้นฐานทั้งสิ้น
รายวิชาภาษาต่างประเทศ (ภาษาอังกฤษ) (อ11101 - อ16101) วิชาพื้นฐานทั้งสิ้น
รายวิชาสังคมศึกษา,ศาสนา,และวัฒนธรรม (ส11101 - ส16101) วิชาพื้นฐานทั้งสิ้น
รายวิชาสุขศึกษา และพลศึกษา (พ11101 - พ16201) วิชาพื้นฐานทั้งสิ้น
รายวิชาศิลปะ (ศ11101 - ศ16201) วิชาพื้นฐานทั้งสิ้น
รายวิชาการงานอาชีพฯ (ง11101 - ง16101) วิชาพื้นฐานทั้งสิ้น
กิจกรรมสังคมและสาธารณประโยชน์
กิจกรรมชุมนุม
กิจกรรมการแนะแนว
กิจกรรมสานฝันเพื่อการศึกษา จัดขึ้นเพื่อให้นักเรียนแสดงความสามารถทางด้านดนตรี และส่งเสริมศักยภาพผู้เรียนให้มีความกล้าแสดงออก
กิจกรรมตลาดนัดวิชาการ จัดขึ้นเพื่อให้นักเรียนได้เรียนรู้วิชาการนอกห้องเรียน
เทศกาลต่าง ๆ เช่น งานวัดส่งท้ายปีเก่า-ต้อนรับปีใหม่, วันเด็กแห่งชาติ, วันไหว้ครู, วันสุนทรภู่, วันคริสต์มาส เป็นต้น
สภาพแแวดล้อม

โรงเรียนวัดบางหญ้าแพรก ประกอบด้วย
อาคารเรียน 3 อาคารเรียน ประกอบด้วย
อาคารที่ 1 แบบมาตรฐาน 2 ชั้น เปิดสอนระดับประถมศึกษาปีที่ 1 และห้องเรียนวิชา ดนตรี แนะแนว นาฏศิลป์ ศิลปะ ห้องพยาบาล และห้องการงานอาชีพ
อาคารที่ 2 แบบมาตรฐาน 4 ชั้น เปิดสอนระดับประถมศึกษาปี่ที่ 2, 3, 4 และห้องเรียนวิชาภาษาต่างประเทศระดับต้น ศิลปะ 2 การงานอาชีพ 2 และหอประชุมรุ่งโรจน์เทศมนตรี แผนกธุรการ แผนกงานบริหารงบประมาณ และแผนกวิชาการ
อาคารที่ 3 (อาคารเฉลิมพระเกียรติ) แบบมาตรฐาน 4 ชั้น เปิดสอนระดับประถมศึกษาปีที่ 5, 6 และห้องเรียนวิชาคอมพิวเตอร์ 1 คอมพิวเตอร์ 2 ห้องสมุด แนะแนว พระพุทธศาสนา ห้องปฏิบัติการภาษาต่างประเทศ ห้องปฏิบัติการภาษาไทย ห้องปฏิบัติการทางวิทยาศาสตร์ ห้องนาฏศิลป์ 2 และหอประชุมขนาดใหญ่ "เฉลิมพระเกียรติ"
โรงอาหาร 1 หน่วย
หอประชุม 2 หน่วย โดยประกอบด้วย หอประชุมขนาดเล็ก "รุ่งโรจน์เทศมนตรี" และหอประชุมขนาดใหญ่ "เฉลิมพระเกียรติ"
สนาม 3 หน่วย โดยประกอบด้วย สนามแข่งขันฟุตบอล, ฟุตซอล 1 สนาม สนามแชร์บอล 1 สนาม สนามเปตอง 1 สนาม
ห้องสุขา โดยประกอบด้วย ห้องสุขารวม สำหรับระดับประถมศึกษาปีที่ 1, 2, 3, 4 จำนวน 1 อาคาร 12 ห้อง และระดับประถมศึกษาปีที่ 5, 6 (ชาย) จำนวน 1 อาคาร 4 ห้อง และระดับประถมศึกษาปีที่ 5, 6 (หญิง) ใช้ห้องสุขาอาคาร 3 จำนวน 6 ห้อง
สวนหย่อม โดยประกอบด้วย 3 แห่ง ส่วนที่ 1 บริเวณด้านหน้าอาคาร 3 ตามแนวอาคาร ส่วนที่ 2 บริเวณทางเข้าโรงเรียน ด้านตรงข้ามหอพระ และป้ายนิเทศ ส่วนที่ 3 บริเวณด้านข้างอาคาร 3 ด้านหน้าห้องสุขาชาย
จุดจอดรถรองรับรถยนต์ ประมาณ 20-50 คัน รถจักรยานยนต์ ประมาณ 100-150 คัน
สภาพแแวดล้อม > โครงการในอนาคต

ทางโรงเรียนมีโครงการจัดสร้างหอประชุมขนาดใหญ่  1 หน่วย ขนาด 2 ชั้น พร้อมที่จอดรถ
สภาพแแวดล้อม > การเดินทาง

เส้นทางสู่โรงเรียนวัดบางหญ้าแพรก มี 2 เส้นทาง คือ
เส้นทางจากถนนปู่เจ้าสมิงพราย เข้าสู่ซอยเทศบาลบางหญ้าแพรก 21
เส้นทางจากสะพานภูมิพล 2
สะพานภูมิพล
สะพานภูมิพล
สะพานภูมิพล
แหล่งข้อมูลอื่น

เว็บไซต์หลักของโรงเรียน เก็บถาวร 2010-07-07 ที่ เวย์แบ็กแมชชีน
เว็บไซต์ส่วนขยาย เก็บถาวร 2016-03-06 ที่ เวย์แบ็กแมชชีน
เฟรตบุ๊คโรงเรียน
โรงเรียนสาธิตเตรียมวิศวกรรมและเทคโนโลยี มหาวิทยาลัยเทคโนโลยีราชมงคลอีสาน

| โรงเรียนสาธิตเตรียมวิศวกรรมและเทคโนโลยี มหาวิทยาลัยเทคโนโลยีราชมงคลอีสาน Preparatory Engineering and Technology Demonstration School, Rajamangala University of Technology Isan |
| --- | --- |

ที่ตั้ง
199 หมู่ 3 ตำบลพังโคน อำเภอพังโคน จังหวัดสกลนคร 47160
ข้อมูล
ชื่ออื่น: สาธิต มทร.อีสาน / SATIT.SKC.RMUTI
ประเภท: โรงเรียนสาธิต
คำขวัญ: เก่ง ดี มีความรับผิดชอบ
สถาปนา: พ.ศ. 2553
หน่วยงานกำกับ: คณะอุตสาหกรรมและเทคโนโลยี มหาวิทยาลัยเทคโนโลยีราชมงคลอีสาน
ผู้อำนวยการ: อาจารย์นครินทร์  ศรีปัญญา
สี:   แสด
เพลง: มาร์ชสาธิตเตรียมวิศวฯ
เว็บไซต์: www.satit.skc.rmuti.ac.th
โรงเรียนสาธิตเตรียมวิศวกรรมและเทคโนโลยี มหาวิทยาลัยเทคโนโลยีราชมงคลอีสาน (อังกฤษ: Preparatory Engineering and Technology Demonstration School, Rajamangala University of Technology Isan) สังกัด คณะอุตสาหกรรมและเทคโนโลยี มหาวิทยาลัยเทคโนโลยีราชมงคลอีสาน วิทยาเขตสกลนคร ก่อตั้งโดยขอใช้หลักสูตรจากมหาวิทยาลัยเทคโนโลยีราชมงคลล้านนา ก่อตั้งขึ้นในปีพ.ศ. 2553 สภามหาวิทยาลัยเทคโนโลยีราชมงคลอีสาน ได้อนุมัติจัดตั้งเป็น “ฝ่ายโรงเรียนสาธิตเตรียมวิศวกรรมและเทคโนโลยี ”  ให้อยู่ภายใต้การกำกับดูแลของคณะอุตสาหกรรมและเทคโนโลยี มหาวิทยาลัยเทคโนโลยีราชมงคลอีสาน วิทยาเขตสกลนคร
หลักสูตร

| หลักสูตรที่เปิดสอนในโรงเรียนสาธิตเตรียมวิศวกรรมและเทคโนโลยี มหาวิทยาลัยเทคโนโลยีราชมงคลอีสาน> ประเภทวิชา       | หลักสูตรที่เปิดสอนในโรงเรียนสาธิตเตรียมวิศวกรรมและเทคโนโลยี มหาวิทยาลัยเทคโนโลยีราชมงคลอีสาน> ประกาศนียบัตรวิชาชีพ (ปวช.) | หลักสูตรที่เปิดสอนในโรงเรียนสาธิตเตรียมวิศวกรรมและเทคโนโลยี มหาวิทยาลัยเทคโนโลยีราชมงคลอีสาน>  | หลักสูตรที่เปิดสอนในโรงเรียนสาธิตเตรียมวิศวกรรมและเทคโนโลยี มหาวิทยาลัยเทคโนโลยีราชมงคลอีสาน>  |
| --- | --- | --- | --- |
|  เตรียมวิศวกรรมศาสตร์ |  หลักสูตรประกาศนียบัตรวิชาชีพเตรียมวิศวกรรมศาสตร์ (ปวช.เตรียมวิศวกรรมศาสตร์) สาขาวิชาโยธา  สาขาวิชาไฟฟ้าและอิเล็กทรอนิกส์  สาขาวิชาเครื่องกล |  |  |
|  เตรียมบริหารธุรกิจ |  หลักสูตรประกาศนียบัตรวิชาชีพเตรียมบริหารธุรกิจ (ปวช.เตรียมบริหารธุรกิจ) สาขาวิชาการบัญชี |  |  |